การบริหารทองแท่งในภาวะตลาดขาลง
ราคาทองคำปรับลดลงต่อเนื่องตามคาดที่ MTS Gold ได้เขียนไปก่อนหน้านี้แล้ว อันจะเห็นได้จากการปรับตัวลดลงของทองคำต่อเนื่องตั้งแต่ต้นสัปดาห์จนถึงปัจจุบัน จึงทำให้ราคาทองคำของไทยเมื่อวันศุกร์หลุดระดับ 18,000 บาท/บาททองคำลงมา และราคาทองคำในตลาดโลกก็หลุดระดับ 1,200 เหรียญสหรัฐ/ออนซ์ นับว่าสร้างความตื่นตระหนกให้กับประชาชนทั่วไปอีกครั้งหนึ่ง จนเกิดคำถามว่า แล้วเราจะบริหารทองคำแท่งที่ถือครองต่อไปอย่างไรดี ไม่ว่าจะเป็นร้านค้าทองย่อย หรือโดยเฉพาะอย่างยิ่งนักลงทุนที่ถือทองคำแท่งโดยทั่วไป ที่ยังถือครองอยู่เป็นจำนวนมาก
29 ต.ค. 2565

ราคาทองคำปรับลดลงต่อเนื่องตามคาดที่ MTS Gold ได้เขียนไปก่อนหน้านี้แล้ว อันจะเห็นได้จากการปรับตัวลดลงของทองคำต่อเนื่องตั้งแต่ต้นสัปดาห์จนถึงปัจจุบัน จึงทำให้ราคาทองคำของไทยเมื่อวันศุกร์หลุดระดับ 18,000 บาท/บาททองคำลงมา และราคาทองคำในตลาดโลกก็หลุดระดับ 1,200 เหรียญสหรัฐ/ออนซ์ นับว่าสร้างความตื่นตระหนกให้กับประชาชนทั่วไปอีกครั้งหนึ่ง จนเกิดคำถามว่า แล้วเราจะบริหารทองคำแท่งที่ถือครองต่อไปอย่างไรดี ไม่ว่าจะเป็นร้านค้าทองย่อย หรือโดยเฉพาะอย่างยิ่งนักลงทุนที่ถือทองคำแท่งโดยทั่วไป ที่ยังถือครองอยู่เป็นจำนวนมาก 
ก่อนหน้านี้ MTS Gold เป็นผู้ย้ำเตือนมาโดยตลอดว่า การถือครองทองคำต้องปรับเปลี่ยนแนวคิดและปรับเปลี่ยนกลยุทธ์การลงทุน รวมทั้งได้ให้คำแนะนำตั้งแต่เดือน ม.ค. ว่า ในปี 2556 นี้ต้องลงทุนในลักษณะ “3 ส” ดังนี้ “ส” ที่ 1 คือ ถือครองสถานะสั้นที่เรียกว่า Short Position (เป็นการลงทุนแบบขายก่อนและซื้อกลับทีหลัง)
“ส” ที่ 2 คือ เล่นสั้น เป็นการลงทุนเพื่อจบสถานะภายในระยะเวลา 35 วันเท่านั้น เพื่อลดความเสี่ยงของความผันผวนของราคาทองคำและค่าเงินบาท ซึ่งจะเห็นถึงความผันผวนอย่างมากในช่วงปีนี้ เนื่องด้วยความผันผวนจะมีคู่กับตลาดทองคำตลอดไป เพราะเราได้แนะนำไปแล้วว่าทองคำกลายเป็นสินทรัพย์เพื่อการลงทุนและการเก็งกำไรไปแล้ว ดังนั้นเมื่อเป็นการลงทุนและการเก็งกำไร จึงเกิดปริมาณการซื้อขายที่มากและกระชากราคาให้เกิดการขึ้นลงรวดเร็ว ไม่เหมือนในอดีต 
“ส” ที่ 3 คือ สับเปลี่ยนการลงทุนและแนวคิด ซึ่งการลงทุนและแนวคิดเดิมๆ ไม่สามารถใช้ได้กับตลาดทองคำในโลกยุคปัจจุบันอีกต่อไป เหมือนกับทองคำได้ปรับเปลี่ยนเข้าสู่ยุคของ IT หรือ Smart Phone ไปแล้ว ถ้าท่านยังใช้แนวคิดเดิม สิ่งที่เกิดขึ้นจะทำให้ท่านติดสูง ติดสภาวะขาดทุน และไม่ได้ผลตอบแทนจากการถือครองทองคำ เพราะว่าทองคำต่างจากหุ้นที่ไม่มีเงินปันผล แต่ทองคำในอดีตสามารถให้ผลตอบแทนได้ แม้อยู่เฉยๆ เพราะราคาปรับตัวสูงโดยตลอดเป็นระยะเวลากว่า 10 ปี หลังจากที่ราคานิ่งทรงตัวบริเวณ 200300 เหรียญสหรัฐ เป็นเวลา 6-7 ปีเช่นกัน อันจะเห็นได้ว่าแนวคิดดังกล่าวมีการนำมาปรับใช้กับธนาคารกลางทุกแห่งในโลก นั่นก็คือการไม่กำหนดอัตราแลกเปลี่ยนให้อยู่นิ่งเฉย แต่เป็นการปล่อยให้ลอยตัวแบบมีบริหารจัดการนั่นเอง ซึ่งเป็นกลยุทธ์ที่ธนาคารกลางส่วนใหญ่ในโลกใช้กัน เรียกว่า Manage Float
การบริหารทองคำในภาวะขาลง 
ท่านนักลงทุนจะต้องเข้าใจใน “3 ส” ที่ได้เขียนย่อๆ ไว้ข้างต้น เมื่อเข้าใจแล้วก็จำเป็นจะต้องปฏิบัติตาม เพื่อให้เกิดการได้ผลตอบแทนตามที่ท่านเคยคาดหวังไว้ อาจจะบอกได้ว่า คำถามที่ MTS Gold มักจะพบเจออยู่เสมอ ก็คือ “ทองตกลงมา ได้เวลาช้อนซื้อแล้วหรือยัง?” อยากจะบอกว่า นั่นเป็นคำถามในอดีตที่เก่า ไม่สามารถนำมาใช้ในปัจจุบันได้แล้ว โดยเฉพาะในปี 2556 อยากให้นักลงทุนทองคำเกิดคำถามว่า “จะถึงจังหวะเวลาขายก่อนได้แล้วหรือยัง?” MTS Gold พบว่าบางท่านขายก่อนก็จริง แต่เป็นการขายล่วงหน้าที่ใช้อัตรา Margin สูงถึง 10 หรือ 15 เท่า โดยมีเงินมัดจำอยู่เพียง 50,000 บาท แต่ขาย Short Position ออกในราคา 1 ล้านบาท ในลักษณะเต็มพอร์ต ซึ่งนั่นหมายความว่าท่านกำลังใช้ Margin สูงและมีการ Leverage ถึง 17 เท่าทีเดียว ดังนั้นพอราคาทองมีลักษณะของการเด้งขึ้นบ้าง 23% ท่านก็จะถูก Call Margin ประสบภาวะขาดทุน และไม่มีความสามารถในการเติมเงินเข้ามา แม้จะเป็นเพียงช่วงสั้นๆ 23 วันที่เด้งขึ้นมาก็ตาม หลายคนบอกว่าเล่นสั้น 23 วันก็กลับขึ้นมาที่เก่า แต่โปรดอย่าลืมว่าท่านจะต้องเติมเงิน Margin ให้ได้ภายในเวลาเพียง 23 ชั่วโมง หรือไม่เกินครึ่งวันเท่านั้น เปรียบเหมือนน้ำมันรถที่ขาดและหมดไป รถท่านก็จะวิ่งต่อไม่ได้ ก็จะเข้าเกณฑ์การ Force Close หรือการปิดสถานะในทันทีเช่นเดียวกัน ดังนั้นจึงย้ำว่าการลงทุนย่อมมีความเสี่ยง นักลงทุนของไทยจึงจำเป็นที่จะต้องศึกษาและทำความเข้าใจมากขึ้น สิ่งสำคัญที่นักลงทุนจะต้องบริหารได้ ก็คือ สถานะปัจจุบัน ที่เราเรียกว่า Mark to Market จะต้องไม่ให้ติดภาวะขาดทุนจนกลบเงิน Margin ออกไปหมด 
สรุปได้ว่า การบริหารทองคำแท่งในสภาวะแนวโน้มขาลงก็คือการเข้าใจเครื่องมือในการลงทุนและก็ปรับเปลี่ยนแนวคิดตาม “3 ส” โดยเริ่มจากการขายก่อน แล้วค่อยหาจังหวะซื้อกลับปิดสถานะนั่นเอง 
ในท้ายที่สุด MTS Gold มีเว็บไซต์ชื่อว่า www.mtsgold.co.th ซึ่งจะช่วยให้นักลงทุนที่ไม่เข้าใจการลงทุนในทองคำ สามารถติดตามข่าวสารที่เกิดขึ้นในโลกปัจจุบันและสามารถศึกษาการลงทุนได้ด้วยตนเองอย่างถูกต้อง จึงขอย้ำอีกครั้งว่า การลงทุนที่ดี นักลงทุนจะต้องเข้าใจตัวเอง เข้าใจความเสี่ยงในการลงทุน และศึกษาหาความรู้ก่อนการตัดสินใจลงทุนให้ดี นอกจากนี้ท่านนักลงทุนสามารถติดตาม MTS Gold ผ่านรายการ “รู้ก่อนรวยกว่า” ทางสถานี TNN 24 ช่อง 7 เวลา 13.05-13.30 น. และรายการ Gold Tonight by MTS Gold สถานี Money Channel ช่อง True 14 เวลาประมาณ 21.35 น. ทุกวันจันทร์ศุกร์ เช่นกัน ขอให้ท่านโชคดี ในการลงทุน สวัสดี...